Diari Oficial de la Generalitat Valenciana


Sumari del DOGV 8559, del 30-05-2019 (2019/5470)

RESOLUCIÓ de 24 de maig de 2019, de la directora general de Desenvolupament Rural i Política Agrària Comuna, per la qual es concedeixen les ajudes previstes en l'Ordre 11/2018, de 2 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de l'ajuda a la distribució de fruites, hortalisses i llet en centres escolars de la Comunitat Valenciana (curs escolar 2018-2019).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8559

Data del DOGV
:   30-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5470


Data del document
:   24-05-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 24 de maig de 2019, de la directora general de Desenvolupament Rural i Política Agrària Comuna, per la qual es concedeixen les ajudes previstes en l'Ordre 11/2018, de 2 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de l'ajuda a la distribució de fruites, hortalisses i llet en centres escolars de la Comunitat Valenciana (curs escolar 2018-2019). [2019/5470]  
Vista l'Ordre 11/2018, de 2 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de l'ajuda a la distribució de fruites, hortalisses i llet en centres escolars de la Comunitat Valenciana (DOGV 8249, 07.03.2018).  
Vista la Resolució de 20 de febrer de 2019, del director de l'Agència Valenciana de Foment i Garantia Agrària (DOGV 8494, 26.02.2019), per la qual es convoquen aquestes ajudes per al curs escolar 2018-2019, així com l'import màxim a concedir en virtut d'aquesta.  
  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per l'òrgan col·legiat previst en l'article 7 de l'Ordre 11/2018, de 2 de març citada, havent-se observat en tots els seus tràmits el procediment establit, i d'acord amb l'acta emesa per aquest òrgan col·legiat de valoració d'aquestes ajudes, en data 17 d'abril de 2019.  
Vista l'Estratègia de la Comunitat Valenciana aprovada per al curs escolar 2018-2019, en la qual s'especifiquen els imports de l'ajuda convocada per tipus d'activitat i la procedència del finançament.  
Vista la proposta de resolució formulada per l'òrgan col·legiat a través de la subdirectora general de Desenvolupament Rural, Qualitat Alimentària i Producció Ecològica.  
Vist l'acord adoptat en data 24 de maig de 2019 pel Consell mitjançant el qual s'autoritza la concessió de la subvenció a la distribució de fruites, hortalisses i llet en centres escolars de la Comunitat Valenciana, curs escolar 2018-2019, a l'entitat Institut Valencià d'Investigació i Formació Agroambiental (IVIFA), en el marc del que es disposa en l'article 160.1 c) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a proposta de la consellera d'Agricultura, Medi Ambient, Canvi Climàtic i Desenvolupament Rural, resolc:  
  
Primer. Concessió de les ajudes  
1. Aprovar la concessió de l'ajuda a la distribució de fruites, hortalisses i llet en centres escolars de la Comunitat Valenciana (curs escolar 2018-2019), a les entitats, i pels imports assenyalats en l'Annex I de la present resolució.  
2. Aquestes ajudes tenen com a objecte fomentar el consum de fruites i hortalisses, i llet i productes lactis en els infants d'edats primerenques, així com millorar els seus hàbits alimentosos cap al consum de productes més saludables i, al mateix temps, conscienciar-los de la importància de consumir productes locals i produïts mitjançant fórmules mediambientalment sostenibles i respectuoses amb el medi ambient. En concret, els costos de distribució i subministrament dels productes, la realització de mesures educatives d'acompanyament, així com activitats de publicitat, seguiment i avaluació del programa. Tot això de conformitat amb el que es disposa en la citada Ordre 11/2018, de 2 de març.  
3. El pagament de l'ajuda es realitzarà prèvia presentació de la corresponent sol·licitud de pagament de l'ajuda en els termes exposats en els articles 10 i 11 de l'Ordre 11/2018, de 2 de març.  
4. Els beneficiaris de les ajudes hauran de complir amb les obligacions establides en l'Ordre 11/2018, de 2 de març, i en la resta de normativa d'aplicació.  
  
Segon. Denegació de les ajudes  
Denegar l'ajuda a la distribució de fruites, hortalisses i llet en centres escolars de la Comunitat Valenciana (curs escolar 2018-2019), a les entitats, i pels motius relacionats en l'Annex II de la present resolució.  
  
Tercer. Recursos  
La present resolució posa fi a la via administrativa i, en contra, pot interposar-se potestativament recurs de reposició davant el director de l'Agència Valenciana de Foment i Garantia Agrària, en el termini d'un mes comptat des de l'endemà de la publicació o notificació, o directament recurs contenciós administratiu davant els jutjats contenciosos administratius de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la Jurisdicció contenciosa administrativa. Tot això sense perjudici que l'interessat puga interposar qualsevol altre recurs que s'hi considere oportú.  
  
  
València, 24 de maig de 2019.- La directora general de Desenvolupament Rural i Política Agrària Comuna (p. d. A 13.09.2011; DOGV núm. 6629, 13.10.2011): M.ª Teresa Cháfer Nácher.  
  
  
  
ANNEX I  
Ajuda concedida i distribució per programa, activitats i lots  
  
A) Programa de distribució de fruites i hortalisses:  
  
TIPUS ACTIVITAT LOTS 6-88 IIQNNLPRVMI  
Distribució producte 1.110.429,70 euros INSTITUT VALENCIÀ D'INVESTIGACIÓ I FORMACIÓ AGROAMBIENTAL (IVIFA)  
(Exp. F-L/2019/07)  
G-96986567  
Publicitat i seguiment 120.000 euros   
Mesures d'acompanyament 381.252,30 euros   
TOTALS 1.611.682 euros   
  
  
B) Programa de distribució de llet i productes lactis:  
  
TIPUS ACTIVITAT LOTS 1-84 XYMYNZCEHMY  
Distribució producte 168.923 euros INSTITUT VALENCIÀ D'INVESTIGACIÓ I FORMACIÓ AGROAMBIENTAL (IVIFA)  
(Exp. F-L/2019/07)  
G-96986567  
Publicitat i seguiment 15.000 euros   
Mesures d'acompanyament 32.457 euros   
TOTALS 216.380 euros